Afsharid-dynastiet

Afsharidene var et persisk dynasti som hersket i Persia på 1700-tallet og var basert i Khorasan.

Dynastiet startet med Nadir Shah, som erklærte seg sjah i Persia i 1736. Nadir var av turkomansk bakgrunn.Pickett, J. (2016). Nadir Shah's Peculiar Central Asian Legacy: Empire, Conversion Narratives, and the Rise of New Scholarly Dynasties. International Journal of Middle East Studies, 48(3), 491-510. doi:10.1017/S0020743816000453 Nadir og Afsharidene tok over etter Safavidenes rike gikk i oppløsning i 1722.Karamustafa AA. The Hero of “the Noble Afshar People”: Reconsidering Nader Shah’s Claims to Lineage and Legitimacy. Iranian Studies. 2022;55(2):423-437. doi:10.1017/irn.2021.10Perry, J. R. (1971). The Last Safavids, 1722–1773. Iran, 9(1), 59–70. https://doi.org/10.1080/05786967.1971.11834805 Kort tid etterpå førte han en krig mot afghanerne og erobret Kandahar, der ghilizai-afghanerne holdt til.

I 1739 invaderte han India i et felttog. I India erobret han en enorm rikdom fra Mogul-dynastiet, inkludert den legendariske Påfugltronen og Koh-i-Noor-diamanten, og drepte en stor del av Dehlis innbyggere. Han ser ut til å ha fortsatt en karriere av erobringer i mangel av noe bedre å gjøre. Han gjorde Mashad til sin hovedstad og, antagelig for å gjenforene seg med afghanerne, favoriserte sine sunni-undersåtter på bekostning av sjiamuslimene.

Han var en despotisk hersker og ble myrdet i et attentat i 1747, og i de neste femti årene var der i essensen en tre-sidet kamp mellom etterkommere av Nadir Shah, Zand-dynastiet og Qajar-dynastiet. I mye av tiden forble Shahrokh, barnebarn av både Nadir og sjah Hossein på tronen i Mashad, men da han var blindet og for en tid fengslet, utøvet han ingen effektiv makt.

Liste over afsharide-monarkene
ÅrSjahMerknader1736–1747 Nadir Shah  1747–1748Adil Shah1748Ebrahim Afshar1748–1797Shahrokh ShahHan tapte makten i 1750, men forble sjah med minimal makt.1797–1802Nadir Mirza av Khorasan

 Referanser 

 Se også 
Full liste over iranske kongedømmer

Kategori:Irans historie

Kategori:Iranistikk
Kategori:Stater og territorier etablert i 1736
Kategori:Stater og territorier opphørt i 1796
Kategori:Tidligere stater i Midtøsten